stanford-oval/wikipedia huggingface dataset:
Rubber bridge
תוצאות > היסטוריה - שינויים בשיטת הניקוד

בעבר שיטת הניקוד הייתה שונה במעט. הקנס על לקיחות חסרות בכפל, לא פגיע, היה 100 על הלקיחה החסרה הראשונה ו-200 על כל לקיחה חסרה נוספת. השינוי בוצע עקב העובדה שהיה כדאי להקריב חוזה מול גראנד סלאם. גראנד סלאם פגיע שווה 1500 (בונוס סלאם) + 500 (בונוס משחק) + 210 (סדרת מייג'ור) = 2210. לעומת זאת, הפסד של 11 לקיחות, מוכפל, לא פגיע, היה 2100 - הקרבה רווחית.
נוסף על כך, "בונוס העלבון" על ביצוע חוזה של כפל-כפליים היה רק 50 נקודות. ערך זה שונה ל-100 כך שביצוע חוזה בגובה חמש בסדרות המיינור, כפל-כפליים, עם לקיחה עודפת, יהיה עדיף תמיד (פגיע או לא פגיע) על סלאם לא מוכפל.
טקטיקת המשחק

הטקטיקה ב-Rubber Bridge דומה יותר לטקטיקה הנדרשת בניקוד על פי IMP) International Match Point) מאשר לניקוד בשיטת Top-Bottom.
המשמעויות העיקריות הן:
חשוב לבצע משחק על מנת לזכות בבונוס
לקיחות עודפות מעבר להתחייבות פחות חשובות, משום שהן מעניקות מעט נקודות.
חשוב לזכור את הניקוד מתחת לקו שיש לשחקנים וליריביהם, משום שההכרזה מושפעת מהם. דוגמה: אם צוברים משחק חלקי של 60 נקודות. מספיק להכריז ♥2 ולא להכריז ♥4, משום שהניקוד על ביצוע חוזה של ♥2 מספיק לזכייה במשחק.
היסטוריה

Rubber Bridge הוא הגרסה המסורתית של משחק הברידג' שקדמה ל-Contract bridge המשוחק היום בתחרויות רשמיות. עד שנות ה-30 של המאה העשרים שיחקו Rubber Bridge.
בדצמבר 1931 ובינואר 1932 נערכה תחרות קבוצות ב-Rubber Bridge, שהוגדרה אז כ"קרב בברידג' של המאה". התחרות הייתה בין הקבוצות של אלי קלברסטון ושל סידני לנץ. שוחקו בתחרות מאה וחמישים rubbers, שבסיומם ניצחה קבוצתו של קלברסטון.
"קרב הברידג' של המאה" נחשב לאבן דרך בהתפתחות הברידג' כפי שאנו מכירים אותו היום. קלברסטון בנה שיטה חדשנית לאותה עת, הנקראת על שמו. בקבוצתו של לנץ, המתנגד הראשי לשיטה החדשה, שיחקו בכירי השחקנים של אותה תקופה, שאף הם חלקו על שיטתו של קלברסטון.
הערות שוליים

↑  המונח לקיחה ראשונה מתייחס ללקיחה השביעית. את שש הלקיחות הראשונות איננו סופרים. כך למשל הכרזת 1NT פירושה חוזה בו מתחייבים לקחת 7 לקיחות ללא שליט.
↑  CULBERTSON-LENZ - BRIDGE MATCH. bridge guysד
MSC (חברה)

| --- | --- |


 נתונים כלליים
 מייסדים:  ג'יאנלואיג'י אפונטה
 תקופת הפעילות:  1970–הווה (כ־54 שנים)
 חברות בנות:  MSC קרוז  גרנדי נאווי וולוצ'י  SNAV  Mediterranean Shipping Company SRL  MSC Shipmanagement  Blue Media 
 מיקום המטה:  ז'נבה, שווייץ
 ענפי תעשייה:  ספנות
 מוצרים עיקריים:  אוניות מכולות
 הכנסות:  25.65 מיליארד אירו (2015)
 רווח:  5.61 מיליארד אירו (2014)
 עובדים:  28,000 (2014)
  
 www.msc.com
 
Mediterranean Shipping Company (בקיצור: MSC) היא חברת הספנות השנייה בגודלה בעולם, במונחי קיבולת כלי שיט. יחד עם זאת, מכיוון שאינה נסחרת בבורסה היא אינה מחויבת להציג את נתוני התקציב שלה על ידי צדדים בלתי תלויים, על כן המידע שהחברה מפרסמת על עצמה לא מאומת. נכון לסוף 2014, החברה מפעילה 471 אוניות מכולות. MSC היא חברה אשר הוקמה בנאפולי, איטליה ושכיום בסיסה נמצא בז'נבה, שווייץ והיא פעילה בכל הנמלים הגדולים בעולם. MSC קרוז היא חטיבה של החברה המתמקדת באוניות תענוגות.
היסטוריה

MSC נוסדה ב-1970 על ידי ג'יאנלואיג'י אפונטה כחברה פרטית כאשר הוא קנה את הספינה הראשונה Patricia ולאחריה את Rafaela, הקרויה על שם אשתו, רפאלה אפונטה דיאמנט, ישראלית לשעבר, שנולדה בחיפה. אפונטה הכיר את אשתו רפאלה כאשר הייתה נערה בת 17 ועלתה על מעבורת בפיקודו של אפונטה. לאחר מכן היגרה רפאלה עם הוריה לז'נבה בשווייץ, שם עבד אביה כבנקאי. אפונטה עבר בעקבות רפאלה לשווייץ, והם התחתנו שם ב-1970. בני הזוג נטלו הלוואה של 200 אלף דולר יחד, וקנו איתה את האוניה הראשונה, "פטריסיה", אוניית מטען. עם שתי הספינות האלו, "פטריסיה" ו"רפאלה", הפעיל אפונטה קו ימי בין הים התיכון לסומליה. הקו התרחב משמעותית לאחר קניית ספינות מטען מיד שנייה. עד 1977 לחברה היו קווים לצפון אירופה, אפריקה והאוקיינוס ההודי. ההרחבה המשיכה במהלך שנות ה-80 ועד סוף העשור החברה הפעילה אוניות לאמריקה הצפונית ואוסטרליה.
ב-1989 MSC רכשה את חברת שיט התענוגות Lauro Lines ושינתה אותה ל-MSC קרוז ב-1995, והגדילה משמעותית את העסקים בתחום זה.
במרץ 2009 השיקה החברה את ספינת המטען הגדולה ביותר בעולם דאז שנקראת "MSC Danit", על שמה של דנית, בתו של עדני סימקין, מנהל MSC ישראל.
החל מאוקטובר 2014, דיאגו אפונטה (בנו של המייסד) מונה לנשיא ומנכ"ל החברה.
רפאלה אפונטה דיאמנט, שעבדה יחד עם בעלה כמעצבת האוניות של החברה, מופיעה ברשימת עשירי העולם של פורבס לשנת 2024 עם הון של 33 מיליארד דולר, והיא האישה העשירה ביותר ברשימה מבין אלו שעשו את הונן במו ידיהן.
היסטוריה > הנציגות הישראלית

בשנת 2004 נפתחה נציגות ישראלית לחברה, שבראשה עומד עדני סימקין.
תאונות ותקריות > MSC Napoli

MSC Napoli ננטשה בתעלת למאנש עקב סופה בינואר 2007.
תאונות ותקריות > MSC Sabrina

ב-8 במרץ 2008 MSC Sabrina עלתה על שרטון בנהר סנט לורנס. הספינה נגררה משם ב-4 באפריל.
תאונות ותקריות > MSC Jessica

MSC Jessica פורקה במספנת הגרוטאות בגוג'ראט, הודו, בניגוד לתקנות האירופאיות ואמנת בזל. ב-4 באוגוסט 2009, 6 עובדים נהרגו כאשר הספינה הייתה בשלבי פירוק.
תאונות ותקריות > MSC Nikita

ב-29 באוגוסט 2009, MSC Nikita התנגשה עם ספינה אחרת מול נמל רוטרדם. הספינה נגררה לנמל ולאחר מספר תיקונים הוכרזה כטוטל לוס. לא היו הרוגים בתקרית.
תאונות ותקריות > MSC Chitra

אוניית המכולות MSC Chitra התנגשה עם כלי שיט אחר ב-8 באוגוסט 2010 בנמל הנמצא במהאראשטרה, כתוצאה מהפגיעה כ-300 מכולות נפלו למי הנמל. הנמל נסגר למשך מספר ימים עד שהמכולות פונו ולא היוו סכנה לספינות.
תאונות ותקריות > MSC Elena

ב-2006 MSC Elena נקנסה בסכום של 10 מיליון דולר לאחר שהואשמה בזיהום המים.
תאונות ותקריות > Rena

אוניית המכולות MV Rena עלתה על שרטון ליד טאורנגה, ניו זילנד ב-5 באוקטובר 2011.
האוניה הייתה אוניות צים לשעבר והפליגה תחת דגל ישראל בשם
ZIM AMERICA
תאונות ותקריות > MSC Flaminia

ב-14 ביולי 2012, אוניית המכולות MSC Flaminia שטה באוקיינוס האטלנטי ועלתה באש, כתוצאה מכך התרחשו מספר פיצוצים. הספינה ננטשה, ו-2 בני אדם מתוך 25 אנשי הצוות נהרגו בתקרית.
תאונות ותקריות > MSC Aries

השתלטות איראן על אוניית המכולות MCS Aries: ב-12 באפריל 2024 אישרה איראן כי כוחותיה השתלטו על אוניית המכולות "MSC Aries", שבבעלות חלקית של חברת זודיאק מריטיים, שבשליטת אייל עופר ובני משפחתו, ורשומה בפורטוגל, בעת ששטה באזור מצר הורמוז תחת דגל מדיירה.
ראו גם

צים
מארסק
אושן קי
הערות שוליים

↑  יואב איתיאל‏, עלינו על אוניית הקרוזים הגדולה ביותר שתפליג השנה מישראל, באתר וואלה, 28 באפריל 2023
↑  MSC Danit, shipprofiles.com, ‏26 בנובמבר 2015 (ארכיון)
↑  36 ישראלים בדירוג המיליארדרים העולמי: אייל עופר ראשון עם 24 מיליארד דולר, באתר ynet, 3 באפריל 2024
↑  כתבי ynet והסוכנויות, איראן השתלטה על ספינה בבעלות ישראלית חלקית במצר הורמוז | תיעוד, באתר ynet, 13 באפריל 2024
| --- | --- |
בקרת זהויות :  GND: 1095563378  LCCN: n2016040357  VIAF: 307487538   WorldCat (עם VIAF): 307487538 
MSC Tomoko בתעלת סנטה ברברה, 2009
Froot

Froot (מעוצב כ-FROOT) הוא אלבום האולפן השלישי של הזמרת-יוצרת הולשית מרינה דיאמנדיס, והאחרון שלה תחת שם הבמה מרינה אנד דה דיימונדס. האלבום היה אמור לצאת במקור ב-3 באפריל 2015, על ידי ניאון גולד רקורדס ואטלנטיק רקורדס, אם כי הוקדם בסופו של דבר ל-13 במרץ 2015, עקב דליפתו אינטרנט. דיאמנדיס כתבה את האלבום כולו, ושיתפה פעולה עם דייוויד קוסטן בהפקתו.
מבחינה מוזיקלית, Froot הוא אלבום פופ וסינת'פופ הכולל אלמנטים של מוזיקה אלקטרונית, אינדי פופ, גל חדש ורוק. מבקרי המוזיקה שיבחו את ההפקות באלבום, וכן את השירה של דיאמנדיס. בנוסף, האלבום הופיע במספר רשימות סוף שנה של מבקרים בשנת 2015. האלבום דורג לראשונה במקום ה-10 במצעד האלבומים הבריטי, עם מכירות של 10,411 עותקים בשבוע הראשון, ואף היה לאלבום הראשון של דיאמנדיס שנכנס לעשירייה המובילה במצעד הבילבורד 200 האמריקאי, בו הגיע למקום השמיני לאחר שנמכרו 46,000 עותקים.
במהלך קמפיין "Froot of the Month" יצאו שישה שירים ("Froot",‏ "Happy",‏ "Immortal",‏ "I'm a Ruin",‏ "Forget" ו-"Gold") על בסיס חודשי לפני יציאת האלבום. על מנת לקדם את האלבום, הופיעה דיאמנדיס במספר פסטיבלים במהלך האביב והקיץ, ובאוקטובר 2015, החלה את סיבוב הופעות הבינלאומי "Neon Nature Tour", במהלכו הופיעה בצפון אמריקה, אירופה ודרום אמריקה.
רקע והפקה

בפברואר 2013, חשפה דיאמנדיס שהיא החלה לכתוב חומרים לאלבומה השלישי. מאוחר יותר אישרה בעמוד הפייסבוק שלה כי החלה לכתוב שירים לאלבום כבר ביולי 2012. בראיון ל-The Line of Best Fit, דיברה דיאמנדיס על האלבום ועל קודמו, Electra Heart. היא סיפרה שברגע שסיימה את האלבום ו-"Primadonna" יצא, היא כבר ידעה מה היא רוצה לעשות עם האלבום השלישי. לעומת Electra Heart, שנכתב והופק על ידי כמות גדולה של אנשים, על האלבום החדש היא העדיפה שיעבוד מפיק אחד בלבד. היא הרגישה שהביטחון שלה ככותבת שירים השתפר על ידי הקשבה לאינסטינקטים שלה ואמונה ביכולות שלה.
Electra Heart היה כל כך מדהים. הוא שינה משמעותית את הדרך שבה כתבתי, ואני לא חושב שהייתי כותבת את האלבום [Froot] אם לא הייתי עוברת את התהליך הזה. הייתי מתבוננת באנשים כמו דיפלו וד"ר לוק, וגיליתי שלאחר מכן כתבתי בצורה הרבה יותר חופשית.
בתחילה, הרגישה דיאמנדיס שיש הבדל בין האופן שבו היא נשמעת בהקלטה לבין בהופעה חיה, אז כשהתחילה לכתוב את האלבום וחיפשה מפיק, היא הסבירה לחברת התקליטים שלה שצריך להפיק אותה כלהקה. דיאמנדיס אף הצהירה כי Froot הוא לא אלבום אפל לחלוטין וכי "הוא חוגג את השמחה". האלבום תואר כרפלקטיבי במידה ניכרת בהשוואה לאלבומים הקודמים שלה, ונאמר שהוא "נסוב סביב מספר נושאים שונים מאוד". דיאמנדיס הסבירה כי "Froot" הוא למעשה איות שגוי של המילה "Fruit" (שמשמעותה פרי). היא הוסיפה ואמרה שהמילה מאויתת כך מפני שהיא אהבה את המראה שלה, ובמיוחד מכיוון שצמד ה-"O" יכלו להתחבר.
באפריל 2016, הכריזה דיאמנדיס באינסטגרם ובטוויטר על סיום תקופת הקידום של האלבום, וצירפה מכתב אישי שהופנה למעריצים שלה. היא כתבה:
השגתי כל כך הרבה דברים שניסיתי להשיג במשך שנים רבות. עכשיו, אני אקח הפסקה קטנה לאחר שבע שנות עבודה כדי לעשות דברים שונים. זו הייתה חוויה מדהימה. זו לא פרידה לתמיד, זה רק לזמן קצר.
הוצאה וקידום

ב-10 באוקטובר 2014, יום הולדתה, העלתה דיאמנדיס את רצועת הנושא של האלבום, "Froot", ליוטיוב. ב-11 בנובמבר 2014, יצא הסינגל לאור דיגיטלית. רשימת הרצועות הוכרזה ב-9 בנובמבר, בעוד שעטיפת האלבום נחשפה למחרת. במהלך 12 הימים האחרונים לפני יציאת האלבום, כל השירים (לפי הסדר ברשימת הרצועות) פורסמו וקודמו במקומות שונים.
בראיון לבילבורד באפריל 2015, הביעה דיאמנדיס רצון להוציא גרסה מחודשת את האלבום, ולהוסיף רצועות חדשות בהן השיר "I'm Not Hungry Anymore". עם זאת, מאוחר יותר היא החליטה שלא לעשות זאת, וקבעה כי Froot עובד הכי טוב כאלבום בן 12 רצועות, וכי היא עדיין לא מרוצה מהרצועה החדשה. עם זאת, גרסת דמו של השיר הודלפה ב-2017. ב-28 ביולי 2019, הודיעה דיאמנדיס שהיא תבצע גרסה אקוסטית של "I'm Not Hungry Anymore" בפעם הראשונה בהופעה חיה במהלך סיבוב ההופעות שלה, Love + Fear Tour.
הוצאה וקידום > Froot of the Month

דיאמנדיס אישרה ששישה שירים יפורסמו לפני יציאת האלבום, אחד בכל חודש, עד ה-6 באפריל 2015, וכינה את הדרך הזו "Froot of the Month". לאחר שנשאלה על כך, צייצה דיאמנדיס בטוויטר, "המצאתי את 'Froot of the Month' על מנת שאוכל להוציא את המוזיקה שאני רוצה, בניגוד למה שעשוי לעבוד מבחינה מסחרית". לאחר הדלפת האלבום באינטרנט, מעריצים שיערו שהפרויקט יתקצר לחמישה שירים, אך למרות זאת, השיר האחרון עדיין פורסם בתאריך המתוכנן שלו. "Froot" היה לשיר הראשון שיצא במסגרת הפרויקט, בנובמבר, ואחריו יצא "Happy" בדצמבר. "Immortal" יצא לאור בינואר ו-"I'm a Ruin" בפברואר. "Forget" יצא לאור במרץ, ו-"Gold" באפריל. כל השישה יצאו כסינגלים ויניל במהדורה מוגבלת של שבעה אינץ'.
לאחר סיום הפרויקט, שאר הרצועות באלבום יצאו במהדורה מוגבלת של שבעה אינץ'. בנוסף, "Froot",‏ "Happy",‏ "I'm a Ruin" ו-"Forget" יצאו כולם כסינגלים רשמיים. ביולי 2015, יצא השיר "Blue" לאור כסינגל הרשמי החמישי של האלבום, בנפרד מקמפיין "Froot of the Month".
הוצאה וקידום > סיבוב הופעות

דיאמנדיס הופיעה במספר מקומות בתחילת 2015, בהם ה-Governor's Ball בניו יורק בין ה-5 ל-7 ביוני, פסטיבל קואצ'לה באפריל, וכן פסטיבל לולהפלוזה באוגוסט. לאחר ההכרזה על ההופעות בפסטיבלים, בפברואר הכריזה דיאמנדיס על התאריכים הראשונים של סיבוב ההופעות השלישי שלה, "Neon Nature Tour". בראיון להגרדיאן, ציינה דיאמנדיס כי ברצונה שהמרצ'נדייז שיימכר בסיבוב ההופעות יכלול חולצות טריקו מסוג Scratch and sniff (אנ'), צלליות ולק לציפורניים בדגמי פלטת הצבעים שלה, וחולצות זוהרות בחושך שהקהל יוכל ללבוש ולהיות חלק מהמופע. סיבוב ההופעות, שכלל 48 תאריכים, החל באוקטובר 2015, ובמסגרתו הופיעה באמריקה ואירופה. ב-5 באפריל 2016, סיימה דיאמנדיס את סיבוב ההופעות וכתבה על כך באינסטגרם ובטוויטר.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 7.1/10
Metacritic: 75/100
ציוני ביקורות
מקור: ציון
AllMusic: 
דיגיטל ספיי: 
DIY: 
אנטרטיינמנט ויקלי: A−
הגרדיאן: 
אייריש טיימס: 
The Line of Best Fit: 9/10
האובזרבר: 
פיצ'פורק: 7.5/10
Spin: 8/10
Sputnikmusic: 4.9/5
Froot זכה לביקורות חיוביות ממבקרי המוזיקה העכשווית. באתר Metacritic, קיבל האלבום ציון ממוצע של 75, על סמך 19 ביקורות. מרטין טאונסנד מהסאנדיי אקספרס החמיא לסאונד של דיאמנדיס "המורכב מעט מקלישאות ה-R&B/פופ הרגילות", תיאר את האלבום כ-"לא פחות ממרתק", והשווה אותו ל-True Blue של מדונה. מייקל קראג מהאובזרבר תיאר את Froot כ"אלבום פופ מגובש שלא מסתמך רק על כמה סינגלים גדולים", ושיבח את ההתבוננות הפנימית העמוקה הנוכחת לאורך האלבום. הוא אף ציין את "Better Than That" כ"מר בצורה לא אופיינית". שרה ג'יימיסון ממגזין DIY כתבה כי האלבום "מציג את דיאמנדיס בגרסה הכי הישגית ומסקרנת שלה", ותיארה את האלבום כ-"היהלום שבכתר". איזבלה בידהרן מאנטרטיינמנט ויקלי הבחינה בשינוי בסאונד של דיאמנדיס, וכתבה שהוא משלים את קולה "המתנדנד מאלט חושני לסופרן מתנופף במכה אחת". טוני קלייטון-לי מאייריש טיימס שיבח את הגיוון בהפקות שבאלבום, ותיאר את השינוי כ-"מבאנגרים מנומסים במועדונים ועד בלדות חשופות ולפופ מפואר", וקבע כי "מה שמחבר הכל הוא היצירתיות של דיאמנדיס, שנותרה מקורית, יחידה ופנטסטית עד כדי גיחוך". מאט קולר מ-AllMusic הגדירה את Froot כ-"אלבום מרשים להפליא, שמאזן את מתיקות הפופ שלו עם בגרות ועומק".
לורנס דיי מ-The Line of Best Fit תיאר את האלבום כ-"אנתולוגיה של מילים ניהיליסטיות, אקזיסטנציאליסטיות ונבונות" וכ-"אחד מאלבומי הפופ המורכבים ביותר של השנים האחרונות". רורי קאשין ממגזין State הרגיש שהאלבום "הרבה יותר ממוקד" מקודמו, ותיאר את דיאמנדיס כ-"אאוטסיידרית אינטליגנטית רגשית שיודעת לבטא בצורה מושלמת את המחשבות והתגובות המוזרות האלו שיש לכולנו, אבל לעולם לא נודה בהן". הוא סיכם וכתב כי "עם Froot, למדנו להכיר את מרינה קצת יותר טוב, ובאמצעות זה אנחנו מכירים את עצמנו קצת יותר טוב". ליסה רייט מ-דיגיטל ספיי כתבה ביקורת מעורבת וציינה את בעיית הזהות של האלבום. היא הסבירה, "יש הרבה מה לאוהוב ב-Froot, ואפילו לרצועות הטובות פחות יש עדיין ניצוץ שובב שקשה לא לאהוב, אבל כבר יצאו שלושה אלבומים, עדיין קשה לראות איפה משתלבת ההשפעה של מרינה בספקטרום של הפופ". קרוליין סאליבן מהגרדיאן תיארה את Froot כ-"אלבום של שיאים ושפל אינטנסיביים", הכולל "מגוון סגנונות שלא תמיד מתחברים היטב", עם זאת, היא ציינה כי "אם אתה מרשה לעצמך להיסחף לתוך העולם [של דיאמנדיס], זה מקום מסקרן". יוסי חרסונסקי כתב ביקורת חיובית לאלבום, וסיכם, "אחרי אלבום כזה, נשאלת שאלה – לאן עוד יכולה דיאמנדיס להגיע. תהיה לה בעיה".
קוראי בלוג Idolator הכתירו את Froot לתואר "האלבום הטוב ביותר של חורף 2015". בטקס פרסי בחירת המעריצים של אתר PopCrush, זכה האלבום בפרס "האלבום הטוב ביותר של 2015", תוך שגרף 36% מהקולות. באתר Metacritic הוכרז Froot כאלבום השמיני המדובר ביותר של 2015 בקרב משתמשיו. הסינגל השלישי, "I'm a Ruin", היה מועמד לפרס המוזיקה "Popjustice £20" לשנת 2015.
הצלחה מסחרית

Froot דורג לראשונה במקום ה-10 במצעד האלבומים הבריטי, הודות למכירות של 10,411 עותקים בשבוע הראשון. בשבוע השני, נמכרו 2,294 עותקים, והאלבום ירד למקום ה-44. בארצות הברית, נכנס האלבום לבילבורד 200 במקום השמיני, עם מכירות של 46,000 עותקים בשבוע הראשון, מתוכם 43,000 מורכבים ממכירות מסורתיות. Froot היה לאלבום הראשון של דיאמנדיס שנכנס לעשירייה הפותחת במצעד. נכון לאוגוסט 2015, האלבום נמכר בכ-75,000 עותקים בארצות הברית. האלבום הגיע למקום השישי במצעד האלבומים הקנדי עם 4,500 עותקים שנמכרו בשבוע הראשון שלו.
האלבום זכה להצלחה מתונה ברחבי אירופה, והגיע למקום הרביעי באירלנד, למקום ה-10 בשווייץ, למקום ה-19 בפינלנד ולמקום ה-24 בגרמניה. באוקיאניה, הוא הגיע למקום ה-12 גם באוסטרליה וגם בניו זילנד, והפך לאלבום ההמצליח ביותר של דיאמנדיס בשתי המדינות.
רשימת רצועות

מילות השירים נכתבו על ידי מרינה דיאמנדיס, המוזיקה לשירים הולחנה על ידי דייוויד קוסטן ודיאמנדיס.
| Froot> מס' | Froot> שם | Froot> משך | Froot>  | Froot>  | Froot>  | Froot>  | Froot>  | Froot>  | Froot>  |
| --- | --- | --- | --- | --- | --- | --- | --- | --- | --- |
| 1. | Happy  | 4:03 |  |  |  |  |  |  |  |
| 2. | Froot  | 5:31 |  |  |  |  |  |  |  |
| 3. | I'm a Ruin  | 4:32 |  |  |  |  |  |  |  |
| 4. | Blue  | 4:14 |  |  |  |  |  |  |  |
| 5. | Forget  | 4:09 |  |  |  |  |  |  |  |
| 6. | Gold  | 4:14 |  |  |  |  |  |  |  |
| 7. | Can't Pin Me Down  | 3:25 |  |  |  |  |  |  |  |
| 8. | Solitaire  | 4:37 |  |  |  |  |  |  |  |
| 9. | Better Than That  | 4:36 |  |  |  |  |  |  |  |
| 10. | Weeds  | 4:07 |  |  |  |  |  |  |  |
| 11. | Savages  | 4:16 |  |  |  |  |  |  |  |
| 12. | Immortal  | 5:21 |  |  |  |  |  |  |  |
| משך כולל: | משך כולל: | 53:09 |  |  |  |  |  |  |  |
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 38 |
|  אוסטרליה | מצעד האלבומים האוסטרלי | 12 |
|  איטליה | מצעד האלבומים האיטלקי | 68 |
|  אירלנד | מצעד האלבומים האירי | 4 |
|  ארצות הברית | בילבורד 200 | 8 |
|  גרמניה | GfK – טופ 100 | 24 |
|  הולנד | מצעד 100 האלבומים ההולנדיים | 21 |
|  הממלכה המאוחדת | מצעד האלבומים הבריטי | 10 |
|  ולוניה | אולטראטופ 40 | 61 |
|  נורווגיה | VG-lista | 31 |
|  ניו זילנד | המצעד הניו זילנדי הרשמי | 12 |
|  ספרד | PROMUSICAE | 27 |
|  סקוטלנד | מצעד האלבומים הסקוטי | 9 |
|  פינלנד | המצעדים הפיניים הרשמיים | 19 |
|  פלנדריה | אולטראטופ 50 | 92 |
|  צרפת | SNEP | 78 |
|  קנדה | מצעד האלבומים הקנדי | 6 |
|  שוודיה | סוורייטופליסטן | 48 |
|  שווייץ | המצעד השווייצרי | 10 |
Froot Acoustic EP

Froot Acoustic EP הוא המיני-אלבום השישי של הזמרת-יוצרת הוולשית מרינה דיאמנדיס, שיצא תחת שם הבמה שלה לשעבר, מרינה אנד דה דיימונדס. הוא יצא לאור באופן דיגיטלי ב-8 ביוני 2015, דרך עמוד המייספייס שלה, וכולל שלוש גרסאות אקוסטיות של שירים שהופיעו באלבום המקורי. הקליפים לגרסאות הללו פורסמו בין דצמבר 2014 למרץ 2015. כיוון שעמוד המייספייס של דיאמנדיס לא פעיל כעת, הגרסאות האקוסטיות זמינות רק ביוטיוב.
Froot Acoustic EP > רשימת רצועות

כל השירים נכתבו והולחנו על ידי מרינה דיאמנדיס.
| מס' | שם | משך |
| --- | --- | --- |
| 1. | Froot  | 4:15 |
| 2. | Happy  | 4:32 |
| 3. | I'm a Ruin  | 4:45 |
| משך כולל: | משך כולל: | 13:31 |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| אוסטרליה | 13 במרץ 2015 | CD • הורדה דיגיטלית | וורנר |  |
| גרמניה | 13 במרץ 2015 | CD • הורדה דיגיטלית | וורנר |  |
| אירלנד | 13 במרץ 2015 | CD • LP • הורדה דיגיטלית | ניאון גולד • אטלנטיק |  |
| הממלכה המאוחדת | 16 במרץ 2015 | CD • LP • הורדה דיגיטלית | ניאון גולד • אטלנטיק |  |
| ארצות הברית | 16 במרץ 2015 | CD • הורדה דיגיטלית | ניאון גולד • אלקטרה |  |
| איטליה | 17 במרץ 2015 | CD • הורדה דיגיטלית | וורנר |  |
| גרמניה | 20 במרץ 2015 | LP | וורנר |  |
| אוסטרליה | 3 באפריל 2015 | LP | וורנר |  |
| ארצות הברית | 14 באפריל 2015 | LP | ניאון גולד • אלקטרה |  |
| איטליה | 21 באפריל 2015 | LP | וורנר |  |
| שונים | 8 ביוני 2015 | הורדה דיגיטלית (מיני-אלבום אקוסטי) | הוצאה עצמית |  |
| ארצות הברית | 11 בספטמבר 2015 | קלטת שמע | ניאון גולד • אלקטרה |  |
Joke's on You

Joke's on You (בעברית: הבדיחה היא עליך) הוא סינגל שהוקלט על ידי הזמרת-יוצרת האמריקאית שרלוט לורנס. השיר יצא לאור ב-17 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".
עם יציאתו נכנס השיר אל המקום ה-39 במצעד השירים הדיגיטליים של אוסטרליה.
רקע וכתיבה

השיר נכתב על ידי קארה סלימנדו, דניאל פמברטון ואימאד רויאל והופק על ידי דניאל פמברטון ואימאד רויאל גם כן. השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Diamonds", של מייגן די סטליון ונורמני, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי.
עם יציאתו, עלה השיר לרשת הזרמת המדיה ספוטיפיי, בדומה לשאר שירי הפסקול.
וידאו קליפ

הווידאו קליפ המלא של השיר הועלה לערוץ היוטיוב של אטלנטיק רקורדס ב-7 בפברואר 2020, שבועיים לאחר צאתו של השיר כסינגל. לאורכו של הקליפ, ניתן לראות את שרלוט לורנס רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".
נכון למרץ 2020, מונה הצפיות של הקליפ עומד על קרוב ל-5 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | מצעד השירים הדיגיטליים | 39 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 17 בינואר 2020 | הזרמת מוזיקה • הורדה דיגיטלית | אטלנטיק רקורדס |  |
הערות שוליים

↑  קארה סלימנדו, דניאל פמברטון, אימאד רויאל
1 2 3  Charlotte Lawrence's 'Joke's On You' Video: Watch, Billboard, ‏2020-02-07
↑  "ARIA Australian Top 40 Digital Tracks" (PDF). Australian Recording Industry Association. February 17, 2020. Retrieved February 15, 2020.
↑  Charlotte Lawrence – Joke's on You (באנגלית), נבדק ב-2020-03-01
↑  Megan Thee Stallion and Normani Share New Song “Diamonds”: Listen, Pitchfork (באנגלית)
↑  Boss Bitch, נבדק ב-2020-03-07
↑  Saweetie & GALXARA – Sway With Me (באנגלית), נבדק ב-2020-03-07
↑  Birds of Prey: The Album, נבדק ב-2020-03-07
↑  Joke's On You, נבדק ב-2020-03-01
1 2 3  Charlotte Lawrence - Joke's On You (from Birds of Prey: The Album) [Official Music Video]
Prelude

Prelude (בעברית: דְבַר פְּתִיחָה) הוא המיני-אלבום הראשון של הזמרת-יוצרת האמריקאית לורן חורגי. המיני-אלבום יצא לאור ב-5 בנובמבר 2021, על ידי חברת התקליטים אטונמנט רקורדס. מתוך המיני-אלבום, יצאו שלושה סינגלים: "Colors",‏ "Scattered" ו-"On Guard" (בשניים האחרונים השתתפו ויק מנסה ו-6lack).
את המיני-אלבום העלו לרשתות הסטרימינג השונות בצאתו, כמו הפצתו בפורמטים דיגיטליים.
רקע והפקה

המיני-אלבום הופק על ידי אנג'ל לופז, פדריקו וינדבר, ג'האן סוויט, ג'וני ריין, יוסטוס וסט, לורן חורגי, לנטז מרטין, מאליי, אואק, ריי "קוואסי" נלסון, סם ריצ'י, טימבלנד, טרבוריוס וזאיר קואלו. הוא כולל שבעה שירים, כשאחד מתוכם הוא אינטרו. שני שירים מתוך השבעה הם שיתופי פעולה עם המוזיקאים ויק מנסה ו-6lack.
עטיפת המיני-אלבום מציגה את לורן חורגי, כשהיא בתוך מים, מביטה למטה.
רשימת רצועות

| Prelude> מס' | Prelude> שם | Prelude> משך | Prelude>  | Prelude>  | Prelude>  | Prelude>  | Prelude>  | Prelude>  | Prelude>  |
| --- | --- | --- | --- | --- | --- | --- | --- | --- | --- |
| 1. | Intro  | 1:12 |  |  |  |  |  |  |  |
| 2. | Colors  | 2:34 |  |  |  |  |  |  |  |
| 3. | Scattered (בהשתתפות ויק מנסה)   | 3:38 |  |  |  |  |  |  |  |
| 4. | Falling  | 4:23 |  |  |  |  |  |  |  |
| 5. | On Guard (בהשתתפות 6lack)   | 3:26 |  |  |  |  |  |  |  |
| 6. | Don't Wanna Say  | 3:21 |  |  |  |  |  |  |  |
| 7. | Sorry  | 3:05 |  |  |  |  |  |  |  |
| משך כולל: | משך כולל: | 21:41 |  |  |  |  |  |  |  |
הערות שוליים

↑  אנג'ל לופז, פדריקו וינדבר, ג'האן סוויט, ג'וני ריין, יוסטוס וסט, לורן חורגי, לנטז מרטין, מאליי, אואק, ריי "קוואסי" נלסון, סם ריצ'י, טימבלנד, טרבוריוס, זאיר קואלו
1 2 3 4 5 6  Michael Major, Lauren Jauregui Unveils 'Scattered' Single Featuring Vic Mensa, BroadwayWorld.com (באנגלית)
↑  Colors - Single by Lauren Jauregui (באנגלית אמריקאית), 2021-10-08, נבדק ב-2021-11-09
↑  Scattered (feat. VIC MENSA) - Single by Lauren Jauregui (בAustralian English), 2021-10-15, נבדק ב-2021-11-09
↑  On Guard (feat. 6lack) - Single by Lauren Jauregui (בAustralian English), 2021-11-03, נבדק ב-2021-11-09
1 2 3  Prelude by Lauren Jauregui, Genius (באנגלית)
| לורן חורגי |
| --- | --- | --- |
דיסקוגרפיה • פרסים ומועמדויות
| מיני-אלבומים | Prelude |  |
| סינגלים | "Expectations" • "More Than That" • "Lento" |  |
| השתתפות בסינגלים | "Back to Me" • "Strangers" • "All Night" |  |
| ערכים קשורים | פיפת' הרמוני |  |
| --- | --- |
בקרת זהויות :  MusicBrainz release group: b216cac2-9852-4833-b6a3-c71b4d1481b3
אגנש לוקאץ'

| --- | --- |
אין תמונה חופשית
 לידה:  11 בנובמבר 1920 בודפשט, ממלכת הונגריה 
 פטירה:  2016 (בגיל 95 בערך) 
 מקום לימודים:  האוניברסיטה ההונגרית לאמנויות יפות (1944) 
 
אגנש לוקאץ' (במקור ליכטר, בהונגרית: Lukács Ágnes;‏ 11 בנובמבר 1920, בודפשט – 12 בספטמבר 2016, בודפשט) הייתה ציירת, גרפיקאית ומורה בית ספר תיכון יהודייה-הונגרייה. היא הייתה בתו של הצייר דיולה לוקאץ'.